

**המחלקה המשפטית**

תאריך: 31.01.2021

א.ג.נ.

**הנדון: הליכים משפטיים תלויים ועומדים - כתר פלסטיק בע"מ – נכון ל- 31.12.2020**

שלום רב,

כעורכת דין במחלקה המשפטית של כתר פלסטיק בע''מ, ח.פ. 513185389 (להלן: "**החברה**"), הריני לאשר, כי נכון ליום 31.12.20 אלה עיקרי ההליכים המשפטיים תלויים ועומדים שבה החברה מעורבת למעט תיקים המתנהלים בבית משפט לתביעות קטנות ובתביעות המכוסות על ידי חברות הביטוח של החברה למעט בביטוח חבות מעבידים.

1. **תיקים בדיני עבודה:**

1. **דורון לפס – מכתב דרישה**

דורון לפס שימש כקצין הבטיחות של החברה משנת 2008 ועד לפיטוריו בחודש 12/2016.

ביום 26.10.2018, מר לפס שלח מכתב דרישה על סך 545,524 ₪ בגין: פיטורים שלא כדין; מענק מכירה; בונוסים שנתיים; פיצוי בגין הרעת תנאים; ופיצוי בגין אי תשלום עבור שעות כוננות.

בשלב זה, לא ניתן להעריך את סכום החשיפה. ביום 12.12.2018 כתר השיבה למכתב הנ"ל לב"כ של מר דורון לפס ודחתה את כל טענותיו. לא התקבלה תשובה למכתב זה.

אנו מעריכים כי נכון למועד מכתב זה אין חשיפה כספית.

1. **JOHNSON DARE KUNLE נ' 1. אשל ניקיון ואחזקה בע"מ 2. סיירת חץ – שמירה אבטחה ושירותים בע"מ 3. כתר פלסטיק בע"מ (ד"מ 59507-08-20, בבית הדין האזורי לעבודה תל אביב)**

סכום התביעה: 31,300 ₪.

מהות התביעה: התביעה, אשר הוגשה ביום 30.8.2020, היא בגין

פיצויי פיטורים, הפרשות לתגמולים ופיצויים, חלף הפרשות לקרן השתלמות, היעדר שימוע כדין, פדיון חופשה, דמי הבראה, דמי חגים, אי מתן הודעה מוקדמת, השבת ניכוי ארוחות שלא כדין, שי לחגים, אי מתן הודעה על תנאי עבודה.

סטטוס: הוגש כתב הגנה.

מועד דיון: קד"מ ביום 18.3.2021.

סיכויי התביעה: בשלב זה, אנו מעריכים כי סיכויי התביעה נמוכים מ-50% מסכום התביעה.

1. **רוית אברהם נ' כתר פלסטיק (36963-12-20 בביה"ד האזורי לעבודה תל אביב)**

סכום התביעה: 57,360 ₪

מהות התביעה: התביעה, אשר הוגשה ביום 17.12.2020, היא לקבלת הפרשי פיצויי פיטורים ופיצוי על הפרת הסכם, בטענה כי הנתבעת התחייבה (בטופס הודעה לעובד) כי שיעור ההפרשות שהנתבעת תבצע לפיצויי פיטורים יעמוד על 8.3%, ובפועל הפרישה 6% בלבד. החברה טוענת כי אכן נפלה טעות בטופס הודעה לעובד אשר נמסר לתובעת, אולם החברה מעולם לא פעלה על פיו, ולאחר 4.5 שנות עבודה בהן הצדדים נהגו באופן שונה מזה שנקבע מראש, השינוי הפך להיות חלק מתנאי העסקתה המוסכמים.

סטטוס: הוגש כתב הגנה.

מועד דיון: טרם נקבע.

סיכויי התביעה: נמוכים. הערכת סיכון בתיק 25,000 ש"ח.

1. **סע"ש 58457-01-21 קייס איימן נגד כתר פלסטיק**

סכום התביעה: 3,220,000 ₪.

מהות התביעה: התביעה, אשר הוגשה ביום 31.01.2021, היא לפיצוי בגין אובדן השתכרות עתידי, פיטורים שלא כדין, היעדר שימוע כדין, אפליה, לשון הרע ופגיעה בפרטיות

סכום החשיפה לתביעה כאמור הינו 100,000 ש"ח.

1. **תיקים שונים:**
2. **ת"א 22969-09-18 קורן טקסט בע"מ נגד כתר פלסטיק בע"מ**

ביום 10.09.18, הגישה חברת קורן טקסט בע"מ (להלן: "**קורן טקסט**") תביעה כספית נגד החברה על סך של 93,857 ש"ח לבית משפט השלום בקריות. בתמצית, טענה קורן טקסט כי החברה התחייבה כלפיה לשלם עבור עבודות תרגום מסמכים שסיפקה קורן טקסט לחברה.

ביום 12.11.19, לאחר שהובא לידיעת ב"כ קורן טקסט כי כתב התביעה הוגש נגד חברה אחרת (כתר החזקות בע"מ, אשר אינה קשורה לחברה), הגישה קורן טקסט בקשה לתיקון כתב התביעה (להלן: "הבקשה לתיקון כתב תביעה"). ביום 24.11.19, אישר בית המשפט את הבקשה לתיקון כתב תביעה, ומיד לאחר אישור תיקון כתב התביעה, הגישה קורן טקסט את כתב התביעה המתוקן נגד החברה.

החברה הגישה לאחרונה כתב הגנה מטעמה. נקבע דיון קדם משפט בתביעה ליום 15.09.20 . הדיון נדחה עקב מגפת הקורונה ליום 02.02.2021.

הערכת חשיפה כספית של כ- 40,000 ש"ח.

1. **בוררות נכסי משכית 54 בע"מ**

# כמפורט בעדכונים קודמים, עסקינן בבוררות בין כתר פלסטיק לנכסי משכית 54 בע"מ (להלן: "נכסי משכית") המתנהלת בפני הבורר עו"ד יצחק מרציאנו.

# במוקד הבוררות הסכם שכירות שנחתם בין הצדדים ביום 3.1.1996, חודש מעת לעת ועודנו בתוקף (להלן: "הסכם השכירות"). הצדדים נחלקו ביניהם בכל הקשור ליישומו של הסכם השכירות ובכלל זה, התגלעו מחלוקות בין הצדדים הקשורות לכספים ששולמו ו/או אמורים היו להשתלם על פי הסכם השכירות, לרבות כספי הלוואה אותה העניקה כתר פלסטיק לנכסי משכית, דמי שכירות, שיפוצים במושכר נשוא הסכם השכירות, ריביות ועוד.

# ביום 28.9.2017 הגישה נכסי משכית תצהיר מטעמה המהווה, על פי הסכמת הצדדים, את תביעתה. על פי תצהיר נכסי משכית, נתבעת כתר פלסטיק לשלם לנכסי משכית סך 2,694,317.47 ₪ בגין כספים (כגון דמי שכירות, תשלום שיפוצים ועוד) אשר לטענת נכסי משכית שולמו בחסר ו/או לא שולמו כלל על פי הסכם השכירות.

# ביום 14.1.2018 הגישה כתר פלסטיק תצהיר מטעמה המהווה, על פי הסכמת הצדדים, כתב הגנה וכתב תביעה שכנגד. במסגרת תצהירה של כתר פלסטיק נטען, בין היתר, כי לא זו בלבד שאינה חבה דבר לנכסי משכית, אלא שנכסי משכית נותרה חייבת לכתר פלסטיק סך של 1,885,103 ₪. כתר פלסטיק טענה כי במרוצת השנים בהן קוים הסכם השכירות בין הצדדים, ערכו הצדדים התחשבנויות שונות וכי כל הסכומים על פיהן (קרי, על פי אותן התחשבנויות), שולמו על ידי כתר פלסטיק במלואם. יתרה מזו, כתר פלסטיק טענה כי במרוצת השנים היא שלמה לנכסי משכית סכומים ביתר אותם היא לא אמורה הייתה לשלם ולפיכך, נתבעת נכסי משכית להשיבם לכתר עתה בבוררות זו.

# ביום, 17.4.2018, הומצא לנו תצהיר תשובה מטעמה של נכסי משכית המהווה את כתב התשובה שלה וכן כתב הגנה שכנגד. אנו למדים את תצהיר התשובה האמור אשר הועבר (היום) לעיונכם וככלל, נטען בו כי על אף ההתחשבנויות שביצעו הצדדים, נכסי משכית מעולם לא ויתרה על סכומים נוספים המגיעים לה. כמו כן, טוענת נכסי משכית בתצהירה הנ"ל כי אין בסיס לרכיב התביעה העיקרי של כתר פלסטיק (סך של 1,811,824 ₪ הנתבע כהחזר עבור שטחים במושכר שחויבו בתשלום על אף שלא הוחזקו על ידי כתר פלסטיק) שכן, לטענת נכסי משכית, השטחים הנוספים אשר בגינם חויבה כתר פלסטיק ביתר (לשיטתה), הוחזקו על ידה ולפיכך, החיוב בגינם נעשה כדין.

# ביום 26.07.18 הגישה כתר פלסטיק תצהיר תשובה מטעמה המהווה את כתב התשובה מטעמה לכתב ההגנה שכנגד ולמעשה מהווה את כתב הטענות האחרון בהליך.

# בד בבד עם תצהירה דלעיל הגישה כתר פלסטיק בקשה לתיקון כתב התביעה שכנגד בין היתר באופן שבו סכום התביעה שכנגד יועמד על סך של 2,265,103 ₪ ביום 17.10.18 הגישה נכסי משכית את תשובתה לבקשה לתיקון כתב התביעה שכנגד במסגרתה התנגדה לתיקון. ביום 18.10.2018 הגישה כתר פלסטיק את תגובתה לתשובה. נכון למועד זה טרם ניתנה החלטה בבקשה הנ"ל על ידי הבורר.

# כמו כן, ביום 20.09.18 ניתנה החלטת הבורר בהמשך לבקשה שהוגשה מטעם כתר במסגרתה הורה הבורר לנכסי משכית להמציא תמלילים, הקלטות מקוריות וכן תצהיר בדבר העדר הקלטות נוספות.

# ביום 23.10.18 המציאה נכסי משכית 5 תמלילים אשר הוסתרו ולא גולו על ידה עד כה. בשלב זה טרם הומצאו ההקלטות המקוריות ולפי כך הוגשה בעניין זה בקשה נוספת לבורר. במקביל ביום 28.10.18 הגישה כתר פלסטיק בקשה לעיון נוסף בהחלטת כבו הבורר ביחס לגילוי מסמכים כללי.

# ביום 26.3.2019 נכסי משכית הגישה בקשה למתן צו המורה לכתר לגלות לה מסמכים בנוגע לחשבונות חשמל ששילמה כתר בשנים 1999-2006 (להלן: "הבקשה").

# ביום 1.5.2019 הגישה כתר את תשובתה לבקשה וביום 5.6.2019 ניתנה החלטת הבורר המורה לכתר למסור לנכסי משכית ייפוי כוח חתום על ידה, המאפשר לנכסי משכית לקבל מחברת החשמל חשבונות חשמל בקשר עם המושכר נשוא הליך הבוררות וזאת, באופן ישיר. החשבונות הנ"ל התקבלו אצל נכסי משכית וביום 3.9.2019 העבירה נכסי משכית לעיונה של כתר את החשבונות האמורים.

ביום 30.10.2019, לאחר שמוצו ההליכים המקדמיים בין כתר פלסטיק לנכסי משכית, התקיימה ישיבת בוררות מקדמית ובמהלכה נקבעו דיוני ההוכחות לבוררות (לימים 15.3.2020; 22.3.2020; 29.3.2020 ו- 26.4.2020).

בשל התפשטות נגיף הקורונה, נדחו ישיבות ההוכחות דלעיל לימים 6, 14 ו- 16 בספטמבר, 2020. ביום 5.9.2020, ערב ישיבת ההוכחות הראשונה שנקבעה ליום 6.9.2020, שוב נאלצו הצדדים לבטל את ישיבות הבוררות בעטיין של נסיבות הקשורות בנגיף הקורונה (עורכת דין ממשרד הבורר אשר ככל הנראה נדבקה בנגיף).

נכון למועד עדכון זה, טרם נקבעו מועדים חלופיים לשמיעת הראיות.

בד בבד, ביום 2.9.2020 הגישו הצדדים הודעה מוסכמת ולפיה, תידון בבוררות דנא סוגיה נוספת הקשורה בדמי שכירות אשר קוזזו על ידי כתר פלסטיק ואותם מחויבת לכאורה כתר פלסטיק לשלם לנכסי משכית עבור החודשים יולי-דצמבר 2020. הצדדים הגישו תצהירים מטעמם בנוגע לסוגיה נוספת זו ובנוסף, הגיעו לכדי הסכמה כי כתר תפקיד בידי הבורר ערבות בנקאית ע"ס 702,827 ₪ אשר תבטיח את תשלום פסק הבוררות, ככל שיחייבה בתשלום.

אנו מעריכים את הסיכון בתיק שבנדון בסך של כמיליון ש"ח.

1. **המוסד לביטוח לאומי בעניינה של לימור ורדי נגד כתר פלסטיק:**

תביעת שיבוב שהוגשה על ידי המוסד לביטוח לאומי, בגין תאונת עבודה שאירעה לגב' לימור ורדי , כאשר עבדה במטבח מפעל כתר בכרמיאל. כתוצאה מהתאונה, נקבעה לגב' ורדי על ידי המל"ל נכות צמיתה בשיעור של 53%.

### הנזקים הנטענים נאמדו בסך של 440,362 ₪ בהתייחס לדמי הפגיעה, גמלות הנכות הזמנית והמהוונת וחישובי ריבית והצמדה.

### הוגש כתב הגנה מטעם כתר וגם הודעת צד ג' נגד חברת הקייטרינג עמה התקשרה כתר, איי.אס.אס. שירותי הסעדה בע"מ, ואשר הייתה מעסיקתה של הגב' ורדי באמצעות חברת כוח האדם תיגבור. הוגש כתב הגנה על ידי צד ג' המוכר בשם איי.אס.אס. שירותי הסעדה בע"מ. נשלחה הודעה לצד רביעי מטעם אי.אס.אס שירותי הסעדה בע"מ נגד תגבור מאגר כוח אדם מקצועי.

### נתקבל וס"ר מאת הנפגעת לצורך איסוף מסמכים רפואיים ובהמשך- הזמנת חוות דעת נגדית.

### לאור שיתוף פעולה, ההוצאות בשלב זה יתחלקו יחד עם צד ג' ו-צד ד'.. אומדן סיכויי התביעה להתקבל נגד כתר: גבוה מ- 50% הערכת סיכון כספית ככל שתתקבל התביעה נגד כתר: 500,000 ש"ח

1. **עת"מ 32050-08-17 כתר פלסטיק נגד הרשות להשקעות ולפיתוח התעשייה והכלכלה והאח'**

העתירה המנהלית הוגשה על ידי החברה לבית המשפט המחוזי בירושלים ביום 29.10.2017. בבסיס העתירה עומדת החלטתה של מינהלת רשות ההשקעות מחודש אוגוסט 2015 לבטל למפרע את תכנית ההשקעה של החברה מכוח החוק לעידוד השקעות הון, התשי"ט-1959 ("החוק") תוך דרישה להשבת 5/7 מהמענקים שניתנו לחברה בתוספת הפרשי הצמדה וריבית בגין המענקים (סך כל הדרישה 5,029,618 ש"ח). תכנית ההשקעה האמורה אושרה בחודש מרץ 2005, ובמסגרתה אושר לחברה מענק השקעה בגין הרחבת המפעל באזור תעשייה ברקן. החלטת הביטול הסתמכה על הטענה לפיה כתר לא עמדה כביכול בתנאי "מפעל-בר-תחרות", הנדרש בחוק לצורך אישור תכנית השקעה וקבלת מענקים. בחודש יוני 2017 נמסרה לכתר הודעה בדבר דחיית הערר, ומכאן הגשת העתירה המנהלית. בהסכמת הצדדים ניתנה החלטה שהתיק יועבר לוועדת הערר של מרכז ההשקעות. החלטה צפויה להתקבל בתחילת 2019 . הוועדה דנה בשנית בנושא וביום 22.1.2019 דחתה את טענות כתר ודרשה שכתר תשיב למדינה סכום כולל של 5.47 מליון ₪. לטעמנו ההחלטה נמסרה לחברה לאחר המועד הקבוע בחוק וכן קיימות עילות נוספות לכתר לתקוף את החלטת הוועדה. במהלך חודש אפריל 2019 הגישה החברה עתירה מנהלית נוספת נגד המדינה התוקפת את החלטתה השנייה של הוועדה. ביום 8.8.2019 הגישה כתר לבית המשפט העליון ערעור על פסק דינו של בית המשפט לעניינים מנהליים בירושלים בעת"מ 34849-03-19. בפסק הדין נשוא הערעור, ביטל בית המשפט קמא את החלטתה של ועדת ההשגה לפי חוק עידוד השקעות הון, תשי"ט-1959, מיום 6.11.2018 – אשר דחתה את השגתה של כתר על החלטת מינהלת הרשות להשקעות ולפיתוח התעשייה והכלכלה מיום 24.3.2014, לפיה על כתר להשיב מענקים שקיבלה בהיקף של 5,467,723 ש"ח. עוד קבע בית המשפט בפסק דינו, כי הדיון בהשגתה של כתר על החלטת מינהלת הרשות ישוב וידון בפני ועדת ההשגה. במסגרת הערעור שהגישה טוענת כתר, בין היתר, כי נוכח הוראותיו המפורשות של סעיף 24א לחוק עידוד השקעות הון, תשי"ט-1959, יש לקבוע כי ההשגה שהגישה כתר על החלטת מינהלת הרשות – התקבלה (וממילא בטלה הדרישה להשבת המענקים); זאת, נוכח העובדה כי החלטתה של ועדת ההשגה נמסרה לכתר בחלוף המועד הקבוע בחוק, ונוכח העובדה כי לפי החוק – ככל שוועדת ההשגה לא מסרה את החלטתה למשיג בפרק הזמן הקבוע בחוק – יראו את ההשגה כהשגה שהתקבלה. עוד טוענת כתר, כי נוכח העובדה שההשגה התקבלה – לא ניתן להשיב את ההשגה לדיון נוסף בוועדה. הדיון בערעור קבוע ליום08.06.2020. כתר הגישה לבית המשפט העליון בקשה לעכב את ביצוע פסק הדין של בית המשפט המחוזי שעניינו השבת התיק לוועדת ההשגה. בקשת כתר נדחתה על ידי בית המשפט העליון. משכך, הגישה כתר השגה לוועדת ההשגה כפי שקבע בית המשפט המחוזי. ב-10.02.2020 הוועדה החזירה את החלטתה לפיה על החברה להשיב 50% מהמענק שהיא קיבלה בתוספת ריבית כחוק קרי סך כולל של 3,675,938 ש"ח. כתר הגישה בקשה להארכת המועד להגשת עתירה מנהלית על החלטת הוועדה. בית המשפט קיבל את בקשת כתר והאריך את המועד להגשת העתירה. במקביל, ולאחר שבקשתה של כתר להשהות את הדיון המחודש בפני ועדת ההשגה – לא התקבלה, נמסרה לכתר החלטתה החדשה של ועדת ההשגה מיום 3.2.2020, בה נקבע כי על כתר להשיב 50% מהמענק שקיבלה, בהיקף של 2,621,075 בתוספת הפרשי הצמדה וריבית בהיקף של 1,054,863 ובסה"כ 3,675,938 ש"ח. בהתאם להחלטתו של בית המשפט לעניינים מנהליים מיום 8.3.2020 (שניתנה בבקשה מוסכמת שהגישו הצדדים), הוארך המועד להגשת עתירה כנגד החלטתה החדשה של הוועדה באופן שניתן יהיה להגישה 30 יום לאחר שיינתן פסק דינו של בית המשפט העליון בעע"מ 5308/19. ביום 26.11.2020 ניתן פסק דינו של בית המשפט העליון בעע"מ 5308/19. בית המשפט העליון קבע בפסק דינו כי הדיון בעת"מ 34839-03-19 יוחזר לבית המשפט לעניינים מנהליים לצורך הכרעה בסוגיית תוקפה של החלטת ועדת ההשגה מיום 6.11.2018; וכי סוגיה וזו תדון יחד עם עתירתה של כתר כנגד החלטתה החדשה של הוועדה (מיום 3.2.2020), כאשר ראשית לכל תוכרע שאלת תוקפה של החלטת הוועדה מיום 6.11.2018. ביום 27.12.2020 הגישה כתר עתירה מינהלית על החלטת הוועדה מיום 3.2.2020 (עת"מ 15730-03-20), ובהתאם להחלטת בית המשפט לעניינים מנהליים מיום 29.12.2020 (שניתנה בעקבות פסק דינו של בית המשפט העליון), עתירה זו תידון במאוחד עם עת"מ 34839-03-19. יצוין, כי אם יתקבלו טענותיה של כתר בעת"מ 34839-03-19 וייקבע כי השגתה על החלטת מינהלת הרשות – התקבלה, ממילא תבוטל החלטתה החדשה של ועדת ההשגה מיום 3.2.2020 ויתייתר הדיון בעת"מ 15730-03-20.

אנו מעריכים את הסיכון בתיק שבנדון בסך של: 2,5 מיליון ש"ח.

1. **סלטי ראויה נגד כתר פלסטיק**

לאחרונה התקבל מכתב דרישה לקבלת פרטי הביטוח של החברה לכיסוי מקרה של תאונת עבודה

של עובדת לשעבר של חברת הקייטרינג הנותנת שירות לחברה. אנו פועלים להעברת טיפול הנושא

ע"י חברת הקייטרינג ע"מ שייצגו את כתר בתיק וישפו את כתר במלוא תוצאות הדרישה.

לאור השלב המקדמי בו נמצא התיק לא ניתן להעריך את החשיפה של החברה. יחד עם זאת יצוין

כי קיים לטובת החברה סעיף שיפוי מלא לטובתה בהסכם שבינה לבין חברת ניר עציון (שהעסיקה

את התובעת) במקרה של תביעות עובדיה את כתר. כך שאנו מעריכים שחברת הקייטרינג תפצה את החברה בכל הוצאה ו/או תוצאות הדרישה.

1. **ת.א 40446-09-18 אנה סמינוך נ' כתר פלסטיק**

תביעה בגין נזק גוף שנגרם לתובעת לאחר שכיסא פלסטיק עליו ישבה, בנתב"ג קרס תחתיה. לטענת התובעת היא נפגעה בגב תחתון, עמוד שדרה צווארי ורגל ימין. ובהתאם לחוות הדעת הרפואית הנגדית שצורפה לכתב התביעה נותרה לתובעת נכות צמיתה נטענת בשיעור של 20%. מתמונות הכיסא שצורפו לכתב התביעה עולה כי המדובר בכיסא שיוצר על ידי כתר מדגם מילי. טרם הוגש כתב הגנה מטעם כתר פלסטיק , כמו כן, שלחנו דרישות לעיון במסמכים ומענה לשאלונים.

בדיון שנערך ביום 7.12.2020 ניתנה הצעת ביהמ"ש לצדדים בסך 45,000 ₪ כאשר חלקה של כתר יעמוד על 12.5%.

התובעת הודיעה על קבלת הצעת ביהמ"ש, וביקשה להוסיף רכיבי שכ"ט והוצאות כך שהסכום הכולל הינו: 58,750 ₪. בהתאם לכך, חלקה של כתר יעמוד על 7,344 ₪ לסגירת התיק.

1. **כתב תביעה - 53163-03-19 - המל"ל נגד כתר פלסטיק**

### תביעת שיבוב שהוגשה על ידי המוסד לביטוח לאומי, בגין תאונת עבודה שאירעה למר נסראוי עלי עובד חברת כח אדם מעוף.

סכום התביעה: 66,000 ₪

בתיק מונו מומחים מטעם בית המשפט בתחומי האורטופדיה ו- א.א.ג. שני המומחים קבעו כי לנפגע לא נותרה נכות צמיתה.

סכום החשיפה לתביעה כאמור הינו:20,000 ₪.

1. **ת.א 53223-09-20 בוטבול יצחק נגד מלון דן פנורמה ומגדל נגד כתר.**

תביעת חבות מוצר שהתקבלה ב13.01.20201. התיק הועבר לטיפול עו"ד מיטל ממשרד אטיאס גראור. בשלב מוקדם זה לא ניתן להעריך את סיכויי התיק.

1. החברה קיבלה מכתבי דרישה ותביעות קטנות בתחומים שונים שהחשיפה המצטברת של אותם מכתבים ותביועת הינה עד 50,000 ש"ח.
2. לאחרונה התקבל מכתב דרישה מעיריית כרמיאל בבקשה לשלם הפרשי ארנונה בסך כולל של כ 7,362,000 ש"ח. הצדדים מנהלים מו"מ על מנת להגיע לפשרה ואנו מעריכים כי סכום החשיפה בתיק זה עומד על סך 2 מיליון ש"ח.
3. מחברת דינר בע"מ בגין חוב דמי שכירות בסך 56,016.02 ש"ח. לאור השלב המקדמי בו נמצא התיק ולאור העובדה שטרם ערכנו בירור בעניין לא ניתן להעריך את סיכויי הצלחת התיק.
4. **ת.א 65846-06-20 סלאם זועבי נגד מנוף, כלל וכתר**

### התקבל כתב תביעה בגין תאונת עבודה שאירעה לסלאם זועבי עובד קבלן משנה מנוף. אנו פועלים להעברת טיפול הנושא ע"י חברת מנוף ע"מ שייצגו את כתר בתיק וישפו את כתר במלוא תוצאות הדרישה. לאור השלב המקדמי בו נמצא התיק לא ניתן להעריך את החשיפה של החברה. יחד עם זאת יצוין כי קיים לטובת החברה סעיף שיפוי מלא לטובתה בהסכם שבינה לבין מנוף במקרה של תביעות עובדיה את כתר. כך שאנו מעריכים שחברת מנוף תפצה את החברה בכל הוצאה ו/או תוצאות הדרישה.

1. **ת.א 79176-12-20 המוסד לביטוח לאומי נגד כתר ואח'**

### תביעת שיבוב שהוגשה על ידי המוסד לביטוח לאומי, בגין תאונת עבודה שאירעה למר אחמד שבאט עובד חברת כח אדם מעוף.

לאור השלב המקדמי בו נמצא התיק ולאור העובדה שטרם ערכנו בירור בעניין לא ניתן להעריך את סיכויי הצלחת התיק.

**III.** **תיקי קניין רוחני**

1. **Stanley, Black&Decker**

במהלך 5.2019 קיבלה החברה באמצעות חברת מילוויקי האמריקאי קטע ממכתב שנשלח אליה מ Stanley, Black&Decker ובו טענה כי אחד המוצרים המיוצר על ידי החברה ונמכר תחת המותג מילווקי מפר פטנט של Stanley, Black&Decker. בין מילוויקי לבין כתר קיים הסכם לפיו כתר תשפה את מילווקי בגין כל נזק שייגרם לה עקב תביעת צד ג' בקשר עם מוצרים הנמכרים להום דיפו המפרים זכויות של צדדים שלישיים. בהסכם נוסף בין כתר למילווקי בקשר למכירות מוצרים מכתר למילוויק קיים סעיף שיפוי דומה אך שם בכל מקרה שבו ההפרה נטענת כלפי אלמנטים שפותחו בשיתוף פעולה של מילווקי ושל כתר הצדדים אמורים למנות עורך דין משותף ולשאת באופן שווה בהוצאות המשפט. כתר ומילווקי חלוקות בינהן בשאלה האם מילווקי אכן צריכה לשאת במחצית מהוצאות המשפט.

בשלב זה לא ניתן להעריך האם Stanley, Black&Decker תגיש כלל תביעה נגד מילווקי/כתר. מבחינה ראשונית של טענות Stanley, Black&Decker עולה כי לכתר יש טענות הגנה טובות נגד טענות ההפרה של Stanley, Black&Decker וכי לכתר יש טענות טובות כדי לבטל את הפטנט של Stanley, Black&Decke.

נכון למועד מכתב זה הצדדים השלימו את המו"מ על פשרה בנושא זה שבמסגרתה בתמורה לתשלום חד פעמי של 250 אלף דולר כתר תקבל רישיון להשתמש בחלקים הרלוונטים מתוך הפטנט כדי לייצר מוצרים. הרישיון הוא לכל המדינות בהם הפטנט או נגזרותיו רשומים.

הצדדים חתמו על הסכם פשרה.

1. **טכנולוגית הזרקת ראטן ומוצריה - פטנט אירופאי מס' EP 2205418**

* הליך התנגדות פטנט אירופאי שהוגש על ידי גיאוברה ועל ידי ילניה פלסט– בהמשך לדיון שנערך ברבעון השלישי של 2016, בפני רשם הפטנטים האירופאי דחה הרשם את ההתגדות בכפוף לעדכון קל של נוסח הפטנט (העדכון אינו פוגע כמעט בהיקף הפטנט המקורי שהוגש). על החלטה זו של הרשם הוגש ערעור על ידי חברת גאוברה. דיון בתיק צפוי להתקיים בשנת 2019 ובסיומו תינתן החלטה. לאור תביעת הפרת פטנט שהגישה החברה נגד חברת IGAP, הצטרפה IGAP לערעור על תוקף הפטנט.

במסמכי הערעור, לא נמצאו עובדות או טענות שמשנות את סיכויי ההצלחה שלנו בתיק.

לאחרונה הושגה הסכמה בין הצדדים שהערעור יוסר ואכן גיאוברה משכה את הערעור.

אין חשיפה כספית בתיק.

* CLP- במהלך שנת 2019 הגישה החברה בבית המשפט בדיסלדורף בגרמניה תביעה נגד חברת CLPשעניינה הפרת פטנט הרטאן. בית המשפט קבע שלאור ההליך התלוי ועומד אצל רשם הפטנטים האירופאי, הדיון בתיק יושהה עד להחלטה של הרשם האירופאי בדבר תקפות הפטנט. ביום 13.2.2020 הגישה CLP לבית המשפט בדיסלדורף תביעה לבטל את החלק הגרמני של פטנט הרטאן. בחודש מרץ 2020 קיבל בית המשפט החלטה לעכב את מתן פסק הדין בתיק עד שתתקבל החלטה בבקשה לביטול פטנט הרטאן שהגישה CLP נגד החברה לבית המשפט במינכן.

בשלב זה אין חשיפה כספית בתיק. אך אם יבוטל הפטנט תידרש כתר לשאת בהוצאות המשפט של CLP בסכום של כ 20 אלף יורו.

בתחילת חודש אפריל 2020, הגישה CLP בקשה לביטול החלק הגרמני של פטנט הרטאן של החברה. אם החברה תפסיד פטנט הרטאן של החברה בגרמניה יבוטל (בכפוף לזכות ערעור של החברה על ההחלטה) והחברה תידרש לשלם סך של כ 23,544 יורו כהחזר הוצאות בקשר עם הפסד התיק.

הצדדים חתמו לאחרונה על הסכם פשרה.

1. **IML פטנט אירופאי מס' EP 2121272**

בעקבות תביעת הפרה שהוגשה על ידי החברה נגד Rotho Kunstsoff AG בגין הפרה לכאורה של פטנט ה- IML של החברה, הגישה Rotho Kunstsoff AG ב- 29 באפריל 2020 תביעה לבטל את החלק השוויצרי של פטנט ה- IML של החברה לבית המשפט הפדרלי השוויצרי.

עדיין מוקדם להעריך את הסיכון של החברה במקרה זה. אין חשיפה כספית למעט החזר הוצאות משפטיות של התובעת במקרה שכתר תפסיד בתביעה. החזר ההוצאות במקרה של הפסד כאמור עלול להגיע ל 120 אלף פרנק שוויצרי.

1. **פטנט אמריקאי מס' 10,583,962**

בתאריך  05.01.2021 הגישה Jiangsu Sainty Sumex Tools Corp. Ltd בקשה לביטול פטנט (IPR) אמריקאי שמספרו 10,583,962 הנמצא בבעלות החברה ובבעלות מילווקי.

הפטנט מתאר מנגנון חיבור היכול לשמש לצורך חיבור בין שני ארגזי כלים.

נכון למועד מכתב זה החברה ומילווקי אינן מייצרות מוצרים תחת הפטנט ואין להם כוונה לעשות בו שימוש בעתיד הקרוב.

קשה להעריך בשלב זה את סיכויי התביעה.

כתר, מילווקי ומגיש בקשת הביטול בודקים את האפשרות לנהל מומ על הסכם רישיון במסגרתו יינתן ל Jiangsu Sainty Sumex Tools Corp. Ltd רישיון להשתמש בפטנט במדינות מסויימות בתמורה לקבלת תמלוגים.

**IV.** **תיקי חבות מעבידים**

החל מיום 01.07.18 החברה עברה לכיסוי ביטוחי אצל כלל חברה לביטוח השתתפות העצמית של החברה בכל תיק החל מאותו מועד הינה בסך של 54,750 ₪. החל מיום 01.07.2020 החברה עברה לכיסוי ביטוח אצל הפניקס חברה לביטוח סכום ההשתתפות העצמית לא שונה. תיקים שערכם אינו עולה על הסכום האמור מנוהלים ע"י סוכן הביטוח. להלן רשימת תיקים החל מתקופת הביטוח כאמור:

|  |  |  |  |  |  |  |  |
| --- | --- | --- | --- | --- | --- | --- | --- |
| **מס'** | **מספר תביעה פנימי** | **שם התובע** | **סטאטוס** | **תאריך האירוע** | **מקום האירוע** | **הערות** | **הערכת סיכון/תשלום לניזוק (₪) \*\*** |
|  | 3029728 | מוחמד מטר | דרישה | 30/05/2020 | CARMIEL ESHEL | מכתב דרישה. ידו של העובד ניזוקה בעת שנגעה בפלסטיק שבמכונה וכתוצאה מכך נגרמה ​​​​​​​כוויה בכף יד שמאל. לעובד נקבעו 10% נכות יציבה במל"ל. | 90,000 |
|  | 3031050 | כנאענה המאם |  | 05/05/2020 | אשור | מכתב דרישה . על העובד נפל משטח על הרגל - קרסול ימין  לא ידוע פרטים נוספים. העובד חזר לעבודה לאחר 15 יום . | ממתין להשלמת מסמכים מב"כ הניזוק כדי לאמוד את הנזק |
|  | 3028348 | דאולת אבו אל היג'א | תביעה משפטית | 06/01/2020 | CARMIEL ESHEL | תביעה משפטית 49145-03-20 בעת שהעובדת ניסתה לחתוך ביד שמאל, הסכין החליקה מידה והעובדת נחתכה. התובעת עדיין בבירור ההליך מול המל"ל לעניין נכות הצמיתה. | ממתין להערכת סיכון של חב' הביטוח |
|  | 3029210 | אחמד סעיד |  | 03/01/2020 | אתר אורן כרמיאל | העובד החליק ונפל במדרגות ונפגע בברך ימין. כתוצאה מהנפילה הברך והרגל התנפחו ונוצר זיהום. העובד אושפז במשך 12 יום בבית חולים.  העובד חזר לעבודה 14.3.2020 | ממתין להשלמת מסמכים מב"כ הניזוק כדי לאמוד את הנזק |
|  | 3029289 | נאיף חוטבא | דרישה | 27/12/2019 | מפעל כרמיאל | מכתב דרישה לא ידועו נסיבות התיק. | ממתין להשלמת מסמכים מב"כ הניזוק כדי לאמוד את הנזק |
|  | 3027422 | סעיד מוחמד | תביעה/דרישה | 14/10/2019 | אתר אורן | מכתב דרישה **בטיפול חב' הביטוח.**  העובד הכניס את יד שמאל למיקסר על מנת לתקן תקלה. על פי המסמכים שהתקבלו העובד קיבל חתך ועבר טיפול ריפוי ועיסוק.  נקבעה לעובד נכות יציבה בשיעור 5% נכות | ממתין להערכת סיכון של חב' הביטוח |
|  | 3026828 | אבי בן ישי | תביעה משפטית | 15/09/2019 | פריקת סחורה במתחם קניון רמלה לוד | תביעה משפטית 16948-12-20  העובד פרק סחורה מהמשאית.  לפתע העובד נפל לאחור על הגב וקיבל מכה ביד שמאל ובגב.  העובד לא חזר לעבודה אחרי האירוע והמציא מכתב מרופא תעסוקתי כי הוא אינו יכול להרים משקל. | תביעה משפטית חדשה. טרם התקבלה הערכת סיכון |
|  | 3032046 | אברהים קאסם | תביעה משפטית | 13/09/2019 | כרמיאל | תביעה משפטית 55164-09-20 העובד החזיק סכין יפנית לצורך ביצוע עבודתו, העובד הפעיל לחץ על הסכין והסכין החליקה ופגעה ביד שמאל. העובד אובחן עם חתך בגודל 8 ס"מ. לפי חוות דעת פרטית נקבעה לו נכות יציבה בשיעור של 9.75% . | בטיפול עו"ד שאדי אלמלאדי-  ניהול עצמאי של כתר עד גובה האקסס לאחר ביטול פס"ד העדר נדע הערכת סיכון של התיק |
|  | 3026721 | אחמד חוסיין | סגור בפשרה | 05/08/2019 | כרמיאל | מכתב דרישה.  עובד מחלקת אריזה עבד עם אקדח סיכות.  בזמן העבודה ניזוק מסיכה באצבע 2 יד שמאל.  לעובד נגרם שבר בפלנקס אצבע 2 יד שמאל.  העובד טוען כי עבר סדרת טיפולי פיזיותרפיה.  בביטוח לאומי הכיר בתביעה, אושרו 25 ימי פגיעה.  התביעה נסגרה בפשרה | 11,106 ש"ח |
|  | 3026244 | פרחאת מוחמד עבד אל רחמן | סגור בפשרה | 12/07/2019 | כרמיאל-ארז מחסנים | מכתב דרישה.  העובד ניסה לתקן תקלה שקרתה במכונה וכתוצאה מכך נתפסו אצבעות 3 ו 4 במכונה והוא נחבל בכף ידו השמאלית.  התביעה נסגרה בפשרה | 15,000 ₪ |
|  | 3026164 | אשרף מטר | סגור בפשרה | 26/06/2019 | מפעל ארז | מכתב דרישה.  העובד החזיק פטיש, לפתע הפטיש החליק ונפל על אצבע 4 ביד ימין, כתוצאה מכך נגרם שבר בגליל דיסטלי של אצבע 4 של כף יד ימין.  תביעה נסגרה בפשרה | 11,106 ₪ |
|  | 3025954 | כיאל חאלד | דרישה | 18/06/2019 | לא מצוין | מכתב דרישה **בטיפול חב' הביטוח**  בעת ויכוח עם עובד אחר, העובד היכה באגרופו בחלון, החלון נשבר והעובד נפצע ביד.  לעובד נקבעה נכות צמיתה בשיעור של 16.5% | ממתין להערכת סיכון ע"י המבטחת |
|  | 3027865 | קיס סלאח | תביעה משפטית – סגור | 10/06/2019 | לא מצוין | תביעה משפטית 8907-12-19 התביעה הוגשה ע"י קיס סאלח כנגד מעוף משאבי אנוש (המעביד הישיר) וכנגד כתר פלסטיק.  התובע ביום האירוע עבד בקו האריזה תוך כדי כיוון משקל, המשקל ירד על ידו השמאלית, וכפועל יוצא מכך הוא נפגע ונחבל בכף ידו השמאלית ובמיוחד באצבע 1.  תביעה נסגרה בפשרה | 13,700 ₪ |
|  | 3025651 | קאדרי כרים | דרישה | 21/05/2019 | ארז מחסנים | מכתב דרישה.  העובד יחד עם עובד נוסף החליפו תבנית באמצעות קלמרה שסוגרת את התבנית – אחת מהקלמרות הסתובבה על הציר ופגעה באצבע 2 בכף יד שמאל.  לעובד נגרם שבר באצבע.  התאונה הוכרה ע"י המל"ל ואושרו 17 ימי פגיעה  ב"כ הניזוק הציע לסיום התיק בסך 6,000 ₪ | 15,000 ₪ |
|  | 3027546 | מוחמד קאדרי | סגור בפשרה | 11/05/2019 | לא מצוין | מכתב דרישה.  העובד הרים ניילון אשר החליק ונפל על יד ימין. ניזוק באצבע מספר 4.  תביעה נסגרה בפשרה. | 10,000 ₪ |
|  | 3031946 | מירא שריף | דרישה | 22/04/2019 | Alon Tavor | מכתב דרישה.  העובדת נפגעה בכף יד שמאל אשר נלכדה בין החוט לגליל העליון בשעה שחליפה ניילון במכונה. | ממתין להשלמת מסמכים מב"כ הניזוק (ערר למל"ל) כדי לאמוד את הנזק |
|  | 3025377 | אמל מנסור | דרישה | 09/04/2019 | ארז מחסנים | מכתב דרישה.  על פי הנטען העובדת נפלה במדרגות חדר ההלבשה של הנשים. כתוצאה מהנפילה העובד שברה את המרפק ונחבלה בגב. | 60,000 ₪- מעל השתתפות עצמית |
|  | 3025480 | אבו ריא יוסף | תביעה/דרישה | 01/04/2019 | כתר אלה | מכתב דרישה.  העובד נפגע באצבע 2 ביד ימין בשעה שהפעיל מכונה וככל הנראה בשגגה לחץ על כפתור המנוף .  המסמכים הרפואיים מצביעים כי לעובד נגרם שבר.  התאונה הוכרה ע"י המל"ל ואושרו 90 ימי פגיעה. | 30,000 ₪  נשלח מכתב דחיה |
|  | 3026483 | גבארין אחמד | דרישה | 24/02/2019 | לא מצוין | מכתב דרישה.  העובד החליק ונפגע ברגלו במהלך עבודתו.  העובד החליק על שתי רגליו, ונפגע בגפיים התחתונות, יש שבר ברגל, מעיכה בקרסול ונותרה הגבלה בתנועה ברגל ימין. | 50,000 ₪ + |
|  | 3024799 | סרחאן נור אל דין | תביעה משפטית | 08/02/2019 | כתר אדר | תביעה משפטית 39511-02-20 .  העובד נתקל בעמוד ברזל בעת שהחזיר סגר ברזל, כתוצאה העובד ניזוק באצבע 2 בידו הימנית.  לעובד נגרמה צלקת רוחבית באצבע 4 אספקט דורסלי של הגליל הפרוקסימלי אינדקס ימין.  העובד עבר סדרת טיפולי פיזיותרפיה.  אי כושר במשך 79 יום. | בטיפול עו"ד גיל עטר  30,000 ₪ |
|  | 3027455 | טגה רומה עזרא | תביעה משפטית | 16/01/2019 | לא מצוין | תביעה משפטית 6691-11-19 .  העובד הרים קרטון והחליק בעקבות שמן שנזל ממכונה סמוכה. העובד איבד שיווי משקל ונפל לאחור. בחוות דעת פרטית נקבעה נכות בשיעור של 20% | בטיפול עו"ד גיל עטר  200,000 ₪ |
|  | 3024363 | קיס מהראן | תביעה משפטית | 02/01/2019 | כרמיאל | תביעה משפטית 8999-02-20 .  העובד הרים קרטון והחליק על הרצפה. חבלה בראש ובצוואר.  האודן שלחה מכתב דחיה. | בטיפול עו"ד גיל עטר  30,000 ₪ |
|  | 3023920 | אבו זאכי ג'ת | תביעה משפטית | 23/11/2018 | ארז כרמיאל | תביעה משפטית 26732-12-20  בזמן בדיקת יונק הכניס את היד והבוכנה נסגרה לו על האצבע.  כתוצאה מכך העובד נפצע ביד ימין  נקבעו 90 יום אי כושר עבודה  נקבעה במל"ל נכות יציבה בשיעור של 7% | בטיפול עו"ד גיל עטר  70,000 ₪ |
|  | 3024796 | בשיר מוחמד | תביעה משפטית | 05/11/2018 | ארז מחסנים | תביעה משפטית 41457-07-20  העובד נפגע באצבעו בעת שניסה לשחרר ניילון שנתפס במכונה. | בטיפול עו"ד אלון הוברמן  80,000 ₪ |
|  | 3028100 | מרוא ג'בארין | תביעה משפטית | 30/10/2018 | יוקנעם | תביעה משפטית 64786-12-19 הרעלה אותה חבשה התובעת נתפסה בשרשרת המכונה, משכה את התובעת לכיוון המנוע, התובעת נחנקה, קיבלה מכה חזקה איבדה הכרה ונחבלה בפניה, בצווארה, בכף יד שמאל ובמיוחד באצבע מס' 4 ביד שמאל. | בטיפול עו"ד גיל עטר 100,000 ₪  גובה השתתפות עצמית 3000$ **- פרק צד שלישי** |
|  | 3023846 | סעיד בשיר | דרישה | 10/10/2018 | אתר ארז- כתר מחסנים | מכתב דרישה.  העובד ירד לבור באמצעות סולם אלומיניום.  במהלך הירידה הסולם נשבר והעובד נפל על הגב. | 12,000 ₪ |
|  | 3024258 | מוסא ג'מיל | סגור בפשרה | 26/09/2018 | לא מצוין | מכתב דרישה.  העובד נפגע לאחר שבוכנה/מכונה עליה עבד נסגרה על ידו השמאלית.  תביעה נסגרה בפשרה | 12,000 ₪ |
|  | 3023843 | ציון יצחק | דרישה | 12/09/2018 | כתר אשדוד | מכתב דרישה  העובד ניסה להוריד מחסן מורכב מהגלריה אך לא הצליח להחזיק את המחסן וכתוצאה מכך המחסן החליק עליו.  כתוצאה מכך, נגרם לעובד  שבר בכף יד ימין, פגיעה בגב ובברכיים. | 50,000 ₪ |
|  | 3024679 | כנעאנה מובארק | ממתין לתשלום השתתפות עצמית | 01/09/2018 | כרמיאל | מכתב דרישה.  מעבה נפל על ראשו של העובד . העובד מלין על כאבי ראש, גב ובעיות שמיעה. | בטיפול חב' הביטוח  14,000 ₪ |
|  | 3029189 | נר סואעד | ממתין לתשלום השתתפות עצמית | 31/08/2018 | לא ידוע | תביעה משפטית 57685-01-20.  עובד נפל מגובה.  העובד סובל משני שברים בצלעות.  התיק הסתיים בפשרה ללא מינוי עו"ד בסך 20,000 ₪ | 20,000 ₪ |
|  | 3026736 | אחמד קיס | דרישה | 12/08/2018 | כרמיאל- בבית מלאכה במפעל ארז. | מכתב דרישה.  בעת שהעובד החליף בוכנה היא נפלה לו על אצבע מס' 5 ביד שמאל  \*\* אין סרטון ואין דוח ממונה בטיחות  יש הצעה מב"כ התובע לסיום התביעה על סך 8,700 ₪ | 9,400 ₪ |
|  | 3024049 | מג'ד סואעד | ממתין לתשלום השתתפות עצמית | 22/07/2018 | כתר כרמיאל | תביעה משפטית 9574-10-18.  בהתאם לטען בכתב התביעה: בעת שהעובד עמד על סולם לצורך ביצוע פעולת קשירה במכולה, החליק לפתע וידו נתפסה בחבל הקשירה. כתוצאה מכך סובל התובע מחבלה באצבע 3 בכף יד שמאל.  התביעה הסתיימה ויש לשלם השתתפות עצמית ב סך 21,840 ₪. ( לתובע שולם 19,500 ₪ + הוצאות 2,340 ₪) | 19,500 ₪ |
|  | 3023778 | סואעד תורכי | תביעה משפטית | 08/07/2018 | מחסנים ארז | תביעה משפטית 36815-02-20  במהלך העבודה העובד עבר בין מכונות.  מאחת המכונות נדף/יצא שמן על הרצפה.  העובד דרך על השמן והחליק.  התאונה הוכרה ע"י המל"ל  העובד שהה ב84 ימי פגיעה.  לעובד נותרה כ 10% נכות צמיתה. | בטיפול חב' הביטוח  אושרה פשרה בסך 125,000 ₪ לטובת התובע – טרם ידוע כמה הוצאות ספגה המבטחת |



לטיסיה ללו-איבגי, עו"ד

המחלקה המשפטית – כתר פלסטיק בע"מ